Diari Oficial de la Generalitat Valenciana


Sumari del DOGV 4925, del 17-01-2005 (2005/292)

ORDE de 13 de gener de 2005, de la Conselleria de Sanitat, per la qual s'establixen mesures per a la unificació de la gestió sanitària pública d'Atenció Primària i Assistència Especialitzada.
-----------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2005/01/13/(1)/dof/vci/html**

### Dades del document

Número de DOGV
:   4925

Data del DOGV
:   17-01-2005

Secció del DOGV
:   I. DISPOSICIONS GENERALS

Número del document
:   2005/292


Data del document
:   13-01-2005

Organisme emissor
:   Conselleria de Sanitat

Tipus de document
:   Ordre

Descriptors 

:   * servei sanitari
    * salut pública
    * legislació
    * organització administrativa
    * política sanitària

ORDE de 13 de gener de 2005, de la Conselleria de Sanitat, per la qual s'establixen mesures per a la unificació de la gestió sanitària pública d'Atenció Primària i Assistència Especialitzada. [2005/X292]
  
Com que l'Agència Valenciana de Salut, creada per la Llei 3/2003, de 6 de febrer, de la Generalitat, d'Ordenació Sanitària de la Comunitat Valenciana, es troba en procés de posada en funcionament i desenvolupament, amb la finalitat de facilitar la unificació provisional de l'administració i gestió de l'Atenció Primària i Especialitzada mentre no s'aprove el reglament orgànic corresponent i en virtut de les facultats conferides pel Decret 116/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Sanitat, i per l'article 35 de la Llei 5/1983, de 30 de desembre, de Govern Valencià,
  
ORDENE
  
Primer
  
Els directors d'hospital o directors mèdics, segons el cas, i els directors econòmics, assumiran les funcions i atribucions previstes en el Decret 42/1986, de 21 de març, pel qual es definix i estructura l'Atenció Primària de la Salut a la Comunitat Valenciana, com també les establides en el Decret 186/1996, de 18 d'octubre, pel qual s'aprova el Reglament sobre Estructura, Organització i Funcionament de l'Atenció Especialitzada de la Conselleria de Sanitat i Consum.
  
Així mateix, les direccions d'infermeria dels hospitals assumiran les funcions de direcció i supervisió de l'àrea corresponent, en els termes previstos en els decrets mencionats en el paràgraf anterior.
  
No s'aplicarà el que disposa el present article als hospitals denominats sociosanitaris, ni als hospitals de la Malva-rosa i Ontinyent.
  
Segon
  
Les funcions atorgades als òrgans directius de l'Hospital de la Plana i de l'Hospital General de Castelló seran exercides en funció de la següent adscripció de zones bàsiques de Salut:
  
Zona Assignació Localitat principal
  
1 Hospital General de Castelló Atzeneta del Maestrat
  
2 Hospital General de Castelló Albocàsser
  
3 Hospital General de Castelló l'Alcora
  
4 Hospital General de Castelló Almassora
  
5 Hospital de la Plana Artana
  
6 Hospital General de Castelló Benicàssim
  
7 Hospital General de Castelló Benlloch
  
8 Hospital de la Plana Betxí
  
9 Hospital de la Plana Burriana
  
10 Hospital General de Castelló Borriol
  
11 Hospital General de Castelló Castelló de la Plana
  
12 Hospital General de Castelló Castelló de la Plana
  
13 Hospital General de Castelló Castelló de la Plana
  
14 Hospital General de Castelló Castelló de la Plana
  
15 Hospital General de Castelló Castelló de la Plana
  
16 Hospital General de Castelló Lucena del Cid
  
17 Hospital de la Plana Montanejos
  
18 Hospital de la Plana Nules
  
19 Hospital de la Plana Onda
  
20 Hospital de la Plana Tales
  
21 Hospital General de Castelló Vall d'Alba
  
22 Hospital de la Plana la Vall d'Uixó
  
23 Hospital General de Castelló Vilafranca
  
24 Hospital de la Plana Vila-real
  
25 Hospital General de Castelló les Coves de Vinromà
  
26 Hospital General de Castelló Torreblanca
  
Tercer
  
D'acord amb el que disposa la Llei 3/2003, de 6 de febrer, de la Generalitat, d'Ordenació Sanitària de la Comunitat Valenciana, les referències efectuades a ?Atenció Primària- i a ?Assistència Especialitzada- en la normativa de caràcter organitzatiu, pressupostari i d'altra que siga d'aplicació, s'entendran realitzades a ?Assistència Sanitària?.
  
DISPOSICIONS FINALS
  
Primera
  
La present orde entrarà en vigor el dia de la publicació en el Diari Oficial de la Generalitat Valenciana.
  
Segona
  
Contra la present orde, que exhaurix la via administrativa, es pot interposar un recurs contenciós administratiu, d'acord amb el que preveu l'article 46 de la Llei 29/1998, de 13 de juliol, reguladora de la Jurisdicció Contenciós Administrativa, dins del termini de dos mesos comptadors des de l'endemà de la publicació, davant la Sala Contenciosa Administratiu del Tribunal Superior de Justícia de la Comunitat Valenciana. Potestativament, es pot interposar un recurs de reposició davant el conseller de Sanitat en el termini d'un mes segons que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjudici que puga interposar-se qualsevol altre que es considere procedent.
  
València, 13 de gener de 2005
  
El conseller de Sanitat,


Còpia Permalink ELI